《后湖纪事和同僚联句韵 其二》
明代·陈恩

岛屿双双碧印湖，中分一水小桥孤。图书辐辏高连栋，花木云屯密荫衢。

王气金陵终古在，清歌玉树隔江无。相从了却公家事，且倒黄门粉署壶。

作者简介：陈恩，字宏济。东莞人。英弼孙。明孝宗弘治二年（一四八九）举人，初授福建南安训导，以课最擢大理寺司务，历户部员外郎中，寻擢云南广南知府，未几卒于任。明嘉靖《广东通志》卷六二、清道光《广东通志》卷二七六有传。